ജമ്മുകശ്മീരില് വീരമൃത്യു വരിച്ച മലയാളി ജവാന്റെ ഭൗതിക ശരീരം വൈകുന്നേരത്തോടെ തിരുവനന്തപുരം വിമാനത്താവളത്തിലെത്തിക്കും സംസ്കാരം ബുധനാഴ്ച ന്യൂഡെല്ഹി: 12.10.2021 ജമ്മുകശ്മീരില് വീരമൃത്യു വരിച്ച മലയാളി ജവാന് വൈശാഖിന്റെ ഭൗതിക ശരീരം വൈകുന്നേരത്തോടെ തിരുവനന്തപുരം വിമാനത്താവളത്തിലെത്തിക്കും. അവിടെ നിന്നും സര്കാര് ഭൗതീക ശരീരം ഏറ്റുവാങ്ങും. ശേഷം വ്യോമസേനാ ആസ്ഥാനത്ത് സൂക്ഷിക്കും. ബുധനാഴ്ച ഉച്ചയ്ക്ക് ഔദ്യോഗിക ബഹുമതികളോടെ മൃതദേഹം സംസ്കരിക്കും. കൊല്ലം ഓടനാവട്ടം സ്വദേശി എച് വൈശാഖ്23 നാലുവര്ഷം മുന്പാണ് സൈന്യത്തില് ചേര്ന്നത്. തിങ്കളാഴ്ചയാണ് പൂഞ്ച് ജില്ലയിലെ സുരന്കോട്ടില് ഭീകരവിരുദ്ധ ഓപറേഷന് എത്തിയ സുരക്ഷാ സേനയിലെ വൈശാഖ് അടക്കം അഞ്ച് സൈനികര് ഭീകരരുമായുള്ള ഏറ്റുമുട്ടലില് കൊല്ലപ്പെട്ടത്. വീരമൃത്യു വരിച്ച മറ്റ് മൂന്ന് പേര് പഞ്ചാബ് സ്വദേശികളും ഒരാള് ഉത്തര്പ്രദേശ് സ്വദേശിയുമാണ്. രജോരി സെക്ടറില് അതിര്ത്തി നുഴഞ്ഞു കയറിയ ഭീകരര് ഒളിച്ചിരിക്കുന്നുണ്ട് എന്ന ഇന്റലിജന്സ് റിപോര്ട് അടിസ്ഥാനത്തില് തിങ്കളാഴ്ച രാവിലെയാണ് മേഖലയില് സുരക്ഷാസേന തിരച്ചില് ആരംഭിച്ചത്. ചാമ്രര് വനമേഖലയില് വച്ച് ഭീകരവാദികള് സുരക്ഷാ സേനക്ക് നേരെ വെടി വയ്ക്കുകയായിരുന്നുവെന്നാണ് റിപോര്ട്. പരിക്കേറ്റവരെ ഉടന്തന്നെ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല.